
RAPORT DE SPECIALITATE

privind aprobarea Protocolului de colaborare încheiat între I.T.P.F. Timişoara şi  Municipiul Timişoara
Având în vedere Expunerea de motive nr. SC2018-                       a Primarului Municipiului Timișoara și Proiectul de hotărâre aprobarea Protocolului de colaborare încheiat între I.T.P.F. Timişoara şi  Municipiul Timişoara. Facem următoarele precizări:
Obiectivul de investiţie ,,Trafic management şi supraveghere video” a fost demarat în anul 2010, iar prin contractul de finanţare nr. 3620/29.01.2013, semnat între Municipiul Timişoara prin Primar şi Ministerul Dezvoltării Regionale şi Administraţiei Publice, a fost aprobată finanţarea realizării obiectivului de investiţie ,,Trafic management şi supraveghere video” cod SMIS 40398, finanţat prin Programul Operaţional Regional 2007-2013, Axa prioritară 1 - „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.1. - „Planuri integrate de dezvoltare urbană” sub-domeniul „Poli de creştere”. 

Obiectivul general al proiectului este îmbunătăţirea fluxului rutier şi al siguranţei cetăţeanului în Municipiul Timişoara prin implementarea unui sistem cu control adaptiv de management al traficului urban şi supraveghere video metropolitană. 

      Obiectivele specifice ale proiectului constau  în: 

1. Modernizarea şi extinderea sistemului de semaforizare pentru o ţintă de 134 intersecţii;

2. Dotarea intersecţiilor şi a zonelor identificate cu risc de infracţionalitate sau zone rutiere periculoase cu un numar de 230 echipamente noi de supraveghere (camere video);

3. Îmbunătăţirea condiţiilor şi creşterea siguranţei rutiere în Municipiul Timişoara;

4. Creşterea siguranţei traficului rutier, datorită unui sistem modern, operativ şi totodată discret de supraveghere video metropolitană; 

5. Crearea unui Centru de Comanda şi Control unic, pentru coordonarea activităţilor de management trafic şi supraveghere video care să răspundă cerinţelor viitoare de dezvoltare a Municipiului Timişoara.
Valoarea adaugata a proiectului avand in vedere obiectivele propuse, va fi data de fluidizarea traficului in zonele identificate si de cresterea sigurantei la nivelul municipiului prin introducerea unui sistem inteligent de management al traficului si supraveghere video, care sa permita obtinerea de beneficii imediate pentru cetatenii din Timisoara, beneficii ce pot fi cuantificate dupa cum urmeaza:

· Cresterea sigurantei circulatiei auto si pietonale;

· Reducerea punctelor de conflict

· Supravegherea centralizata a functionarii sistemului de comanda si dirijare ;

· Reducerea numarului de infractiuni rutiere;

· Combaterea mai eficienta a infractionalitatii rutiere;

· Cresterea gradului de incredere a populatiei in Politia Rutiera si Locala.
Implementarea componentei de supraveghere video vizeaza cresterea sigurantei traficului si prevenirea infractionalitatii rutiere in Municipiul Timisoara prin implementarea unui sistem dedicat, care va realiza premizele transformarii oraşului intr-un pilon de dezvoltare economica si sociala durabila pentru intreaga zona.

Realizarea sistemului de management al traficului si supraveghere video la nivelul intersectiilor cuprinse in proiect va contribui, pe de o parte la cresterea nivelului de calitate a vietii pentru toti membrii comunitatii locale, precum si la realizarea unor importante obiective ale administratiei locale legate de dezvoltarea durabila a localitatii, prin fluidizarea traficului pe arterele cele mai intens circulate si cresterea sigurantei circulatiei auto si pietonale.
Instalarea camerelor video va duce implicit la o mai buna siguranta a traficului, la imbunatatirea calitatii vietii in general si la cresterea nivelului socio-economic in general.
Potrivit Cererii de finanţare pentru realizarea obiectivului specifici ,,cresterea sigurantei traficului rutier, datorita unui sistem modern, operativ si totodata discret de supraveghere video metropolitana”, vor fi intreprinse urmatoarele activitati:

· Identificarea zonelor cu potential criminogen sporit;

· Dotarea cu un sistem modern, complex, de camere video, acestea avand rolul de a transmite imagini in timp real catre organele insarcinate cu asigurarea ordinii si sigurantei traficului;

Printre beneficiarii proiectului se numără Cetatenii Municipiului Timisoara, Participantii la trafic ai Polului de Crestere Timisoara, Poliţia Rutieră a Municipiului Timişoara, Politia Locala din Municipiul Timisoara, Agentii economici din Municipiul Timisoara, Potentialii investitori / intreprinzatori, etc  care vor beneficia de rezultatele proiectului prin implementarea unui sistem care va permite asigurarea sigurantei si securitatii in spatiile publice, managementul eficient al situatiilor de urgenta, monitorizarea eficienta a traficului rutier, precum si monitorizarea si gestionarea unor servicii publice precum: salubrizarea, deszapezirea, reparatii la infrastructura.
Proiectul ,,Trafic management şi supraeveghere video” a fost finalizat şi este funcţional începând cu data de 28.10.2016. Instituţia noastră asigură personal pentru acest proiect, respectiv operatori şi personal pentru mentenanţa sistemului, astfel că este necesară şi reglementarea transmiterii unor imagini video către I.T.F.P. Timişoara.
Activităţile de colaborare se vor organiza pentru cunoaşterea, prevenirea şi combaterea faptelor de natură a leza siguranţa naţională şi ordinea de drept, conform OUG nr. 104/2001 privind organizarea şi funcţionarea Poliţiei de Frontieră Române.
DIRECTIVA (UE) 2016/680 A PARLAMENTULUI EUROPEAN ȘI A CONSILIULUI

din 27 aprilie 2016

preambul (4)Libera circulație a datelor cu caracter personal între autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor, inclusiv al protejării împotriva amenințărilor la adresa securității publice și al prevenirii acestora în cadrul Uniunii, și transferul de astfel de date cu caracter personal către țări terțe și organizații internaționale, ar trebui facilitate asigurând, totodată, un nivel ridicat de protecție a datelor cu caracter personal.
Potrivit art. 18 alin. (2) din OUG nr. 104/2001 în plan teritorial structurile subordonate Inspectoratului General al Poliţiei de Frontieră cooperează cu autorităţile administraţiei publice locale, organele judiciare, celelalte organe şi instituţii ale statului, cu serviciile descentralizate ale ministerelor, precum şi cu reprezentanţi ai societăţii civile.

Având în vedere cele mai sus prezentate propunem Consiliului Local al Muncipiului Timişoara aprobarea Protocolului de colaborare încheiat între I.T.P.F. Timişoara şi  Municipiul Timişoara.

